พระราชกฤษฎีกาเปลี่ยนแปลงเขตเทศบาลเมืองลพบุรีจังหวัดลพบุรี(ฉบับที่ ๒)พ.ศ. ๒๔๙๗ ภูมิพลอดุลยเดชป.ร.ให้ไว้ ณ วันที่๑๙ เมษายน พุทธศักราช ๒๔๙๗เป็นปีที่ ๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองลพบุรีจังหวัดลพบุรี ตามความจำเป็นแห่งการบริหารกิจการของเทศบาลอาศัยอำนาจตามความในมาตรา ๙๕ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕ และมาตรา๑๒ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองลพบุรี จังหวัดลพบุรี(ฉบับที่ ๒) พ.ศ. ๒๔๙๗มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลเมืองลพบุรี จังหวัดลพบุรี ซึ่งได้กำหนดไว้ตามมาตรา๓ แห่งพระราชกฤษฎีกาเปลี่ยนแปลงเขตเทศบาลเมืองลพบุรี จังหวัดลพบุรี พุทธศักราช ๒๔๘๗เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ที่ปากท่อเลียบตามฝั่งเหนือของคลองคูเมืองไปทางทิศตะวันออก ถึงปลายท่อลอดทางรถไฟซึ่งเป็นหลักเขตที่ ๒จากหลักเขตที่ ๒ หักตามทางรถไฟและเลียบตามฝั่งใต้ของคลองคูเมืองไปทางทิศตะวันออกและทิศใต้ถึงเชิงสะพานสมเด็จพระนารายณ์มหาราชมุมตะวันตกเฉียงเหนือซึ่งเป็นหลักเขตที่ ๓จากหลักเขตที่ ๓ เลียบตามแนวกำแพงค่ายสมเด็จพระนารายณ์มหาราชด้านใต้ไปทางทิศตะวันออกถึงฟากตะวันตกของถนนวงเวียนศรีสุริโยทัย (สระแก้ว) รอบที่ ๒ ซึ่งเป็นหลักเขตที่ ๔จากหลักเขตที่ ๔เลียบตามฟากตะวันตกของถนนวงเวียนศรีสุริโยทัย (สระแก้ว) รอบที่ ๒ ไปทางทิศเหนือและทางทิศตะวันออกถึงฟากตะวันตกของถนนหน้าโรงไฟฟ้า ซึ่งเป็นหลักเขตที่ ๕จากหลักเขตที่ ๕เลียบตามฟากตะวันตกของถนนหน้าโรงไฟฟ้าไปทางทิศเหนือ ถึงฟากเหนือของถนนหน้าวัดไก่ ซึ่งเป็นหลักเขตที่๖จากหลักเขตที่ ๖เลียบตามฟากเหนือของถนนหน้าวัดไก่ไปทางทิศตะวันออก ถึงฟากตะวันออกของถนนพหลโยธิน ซึ่งเป็นหลักเขตที่๗ด้านตะวันออก จากหลักเขตที่ ๗ เลียบตามฟากตะวันออกเฉียงใต้ถึงฟากเหนือของถนนวงเวียนเทพสตรี รอบที่ ๓ ซึ่งเป็นหลักเขตที่ ๘จากหลักเขตที่ ๘ เลียบตามฟากเหนือของถนนวงเวียนเทพสตรีรอบที่ ๓ ไปทางทิศตะวันออกและทิศใต้ ถึงฟากตะวันออกเฉียงใต้ของถนนวงเวียนเทพสตรีรอบที่ ๓ ห่างจากศูนย์กลางถนนพหลโยธินเป็นมุมฉากไปทางทิศใต้ ระยะ ๒๖๐.๐๐ เมตรซึ่งเป็นหลักเขตที่ ๙จากหลักเขตที่ ๙ เป็นเส้นตรงไปทางทิศตะวันตกเฉียงใต้ ระยะ๙๐๐.๐๐ เมตร และห่างจากศูนย์กลางวงเวียนเทพสตรี ระยะ ๑,๐๔๕.๐๐ เมตรซึ่งเป็นหลักเขตที่ ๑๐ด้านใต้ จากหลักเขตที่ ๑๐เป็นเส้นตรงไปทางทิศตะวันตกถึงถนนไปบ้านป่าหวายซึ่งอยู่ห่างจากศูนย์กลางวงเวียนศรีสุริโยทัย (สระแก้ว) ระยะ ๑,๐๐๐.๐๐ เมตรซึ่งเป็นหลักเขตที่ ๑๑จากหลักเขตที่ ๑๑ เป็นเส้นตรงไปทางทิศตะวันตก ถึงมุมตะวันออกเฉียงใต้ของกำแพงดินที่ทางรถไฟซึ่งเป็นหลักเขตที่ ๑๒จากหลักเขตที่ ๑๒เลียบตามกำแพงดินด้านใต้ไปทางทิศตะวันตกเฉียงเหนือ ถึงฝั่งใต้ของคลองบางปีเหนือลำรางวัดเชิงท่าที่มาบรรจบกับกำแพงดิน ซึ่งเป็นหลักเขตที่ ๑๓จากหลักเขตที่ ๑๓ เลียบตามฝั่งใต้ของคลองบางปี ไปทางทิศตะวันตกถึงฝั่งใต้ของปากคลองบางปีที่ริมลำน้ำลพบุรี ซึ่งเป็นหลักเขตที่ ๑๔จากหลักเขตที่ ๑๔ เป็นเส้นตรงไปทางทิศตะวันตกเฉียงเหนือข้ามลำน้ำลพบุรี ถึงฝั่งตะวันตกของลำน้ำลพบุรี ห่างจากศาลาการเปรียญวัดโพธิงามระยะ ๑๐๐.๐๐ เมตร ซึ่งเป็นหลักเขตที่ ๑๕ด้านตะวันตก จากหลักเขตที่ ๑๕เลียบตามฝั่งตะวันตกของลำน้ำลพบุรีไปทางทิศเหนือ ถึงบันไดหน้าวัดสามจีนซึ่งเป็นหลักเขตที่ ๑๖จากหลักเขตที่ ๑๖เป็นเส้นตรงไปทางทิศตะวันออกเฉียงเหนือข้ามลำน้ำลพบุรีถึงฝั่งตะวันออกของลำน้ำลพบุรีที่ริมรั้วโรงเลื่อย ซึ่งเป็นหลักเขตที่ ๑๗จากหลักเขตที่ ๑๗ เป็นเส้นตรงไปทางทิศตะวันออกเฉียงเหนือจนบรรจบหลักเขตที่๑ดังปรากฏในแผนผังท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตด้วยตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพลป. พิบูลสงครามนายกรัฐมนตรี[เอกสารแนบท้าย]๑.แผนผังเขตเทศบาลเมืองลพบุรี จังหวัดลพบุรี (ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ โดยที่เขตเทศบาลเมืองลพบุรีในขณะนี้ได้รวมเขตซึ่งเป็นเนื้อที่หลายตำบลเช่น ตำบลโคกกระเทียม ตำบลเขาพระงาม ตำบลท่าแค ตำบลทะเลชุบศร ตำบลท่าศาลาตำบลป่าตาล และตำบลเขาสามยอด ซึ่งส่วนมากเป็นทุ่งนา ป่า และ เขาเทศบาลไม่สามารถจะปกครองดูแลและทนุบำรุงได้ทั่วถึงสมควรได้ปรับปรุงเขตเทศบาลเสียใหม่โดยกำหนดเฉพาะบริเวณชุมนุมชนและท้องถิ่นซึ่งเทศบาลจะทนุบำรุงได้ตามความเหมาะสมในขณะนี้ศรินรัตน์/จัดทำ๔ พฤษภาคม ๒๕๖๓อรญา/ตรวจ๑๐ สิงหาคม ๒๕๖๓[๑] ราชกิจจานุเบกษาเล่ม ๗๑/ตอนที่ ๓๕/หน้า ๗๔๖/๑ มิถุนายน ๒๔๙๗